ddrg/super_eurlex huggingface dataset:
Pysyvien edustajien komitean Päätös, tehty 15 päivänä toukokuuta 2002, energiaverotusta käsittelevän korkean tason ad hoc -työryhmän perustamisesta



Virallinen lehti nro C 148 , 21/06/2002 s. 0001 - 0001



Pysyvien edustajien komitean Päätös, tehty 15 päivänä toukokuuta 2002, energiaverotusta käsittelevän korkean tason ad hoc -työryhmän perustamisesta (2002/C 148/01) PYSYVIEN EDUSTAJIEN KOMITEA, joka, ottaa huomioon Euroopan yhteisön perustamissopimuksen ja erityisesti sen 207 artiklan 1 kohdan, ottaa huomioon neuvoston työjärjestyksen ja erityisesti sen 19 artiklan 3 kohdan, sekä katsoo seuraavaa: (1) Barcelonassa kokoontunut Eurooppa-neuvosto kehotti neuvostoa pyrkimään siihen, että energiamarkkinoiden avaamisesta sovittaessa päästäisiin sopimukseen energiaverodirektiivin antamisesta joulukuuhun 2002 mennessä ottaen huomioon maanteiden tavaraliikenteen ammattilaisten tarpeet. (2) Neuvosto päätti istunnossaan 7. toukokuuta 2002, että perustettaisiin energiaverotusta käsittelevä korkean tason ad hoc -työryhmä valmistelemaan neuvoston jatkotoimia, jotta neuvoston istunnossa 4. kesäkuuta 2002 päästään yhteisymmärrykseen energiatuotteiden verotusta koskevista suuntaviivoista, PÄÄTTÄÄ SEURAAVAA: 1 artikla Perustetaan energiaverotusta käsittelevä korkean tason ad hoc -työryhmä (jäljempänä "työryhmä") valmistelemaan neuvoston jatkotoimia, jotta neuvoston istunnossa 4. kesäkuuta 2002 päästään yhteisymmärrykseen energiatuotteiden verotusta koskevista suuntaviivoista ja sopimukseen energiaverodirektiivin antamisesta joulukuuhun 2002 mennessä. 2 artikla Työryhmä muodostuu jäsenvaltioiden nimeämistä korkean tason edustajista. Komissio nimeää korkean tason edustajan, joka osallistuu työryhmän työskentelyyn. 3 artikla Työryhmän toimeksianto päättyy 31 päivänä joulukuuta 2002, jollei neuvosto toisin päätä. 4 artikla Tämä päätös tulee voimaan päivänä, jona se tehdään. Tehty Brysselissä 15 päivänä toukokuuta 2002. Pysyvien edustajien komitean puolesta Puheenjohtaja F. J. Conde de Saro
Neuvostossa kokoontuneiden Euroopan hiili- ja teräsyhteisön jäsenvaltioiden hallitusten edustajien päätös, tehty 21 päivänä toukokuuta 2002, Kazakstaniin sovellettavista tietyistä toimenpiteistä tiettyjen EHTY:n perustamissopimuksessa tarkoitettujen terästuotteiden kaupassa tehdyn päätöksen 2001/934/EHTY muuttamisesta



Virallinen lehti nro L 137 , 25/05/2002 s. 0020 - 0021



Neuvostossa kokoontuneiden Euroopan hiili- ja teräsyhteisön jäsenvaltioiden hallitusten edustajien päätös, tehty 21 päivänä toukokuuta 2002, Kazakstaniin sovellettavista tietyistä toimenpiteistä tiettyjen EHTY:n perustamissopimuksessa tarkoitettujen terästuotteiden kaupassa tehdyn päätöksen 2001/934/EHTY muuttamisesta (2002/384/EHTY) NEUVOSTOSSA KOKOONTUNEIDEN EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT, yhteisymmärryksessä komission kanssa, OVAT PÄÄTTÄNEET SEURAAVAA: 1 artikla Muutetaan 19 päivänä joulukuuta 2001 tehty neuvostossa kokoontuneiden jäsenvaltioiden hallitusten edustajien päätös 2001/934/EHTY(1) seuraavasti: - korvataan 1 artiklassa sanonta "1 päivästä tammikuuta 2002 30 päivään kesäkuuta 2002" sanonnalla "1 päivästä tammikuuta 2002 31 päivään joulukuuta 2002", - korvataan liite II ohessa olevalla liitteellä. 2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Tehty Brysselissä 21 päivänä toukokuuta 2002. Puheenjohtaja R. De Miguel (1) EYVL L 345, 29.12.2001, s. 78. LIITE "LIITE II KIINTIÖT 1. tammikuuta 2002 - 31. joulukuuta 2002 >TAULUKON PAIKKA>"
2002/386/EY: Yhtenäisvaluutan hyväksyvien jäsenvaltioiden hallitusten valtion- tai hallitusten päämiesten tasolla yhteisellä sopimuksella tehty päätös 23 päivältä toukokuuta 2002 Euroopan keskuspankin varapuheenjohtajan nimittämisestä



Virallinen lehti nro L 137 , 25/05/2002 s. 0025 - 0025



Yhtenäisvaluutan hyväksyvien jäsenvaltioiden hallitusten valtion- tai hallitusten päämiesten tasolla yhteisellä sopimuksella tehty päätös 23 päivältä toukokuuta 2002 Euroopan keskuspankin varapuheenjohtajan nimittämisestä (2002/386/EY) YHTENÄISVALUUTAN HYVÄKSYVÄT EUROOPAN YHTEISÖN JÄSENVALTIOIDEN VALTION- TAI HALLITUSTEN PÄÄMIEHET, jotka José María AZNAR LÓPEZin, Espanjan kuningaskunnan hallituksen pääministerin, toimiessa puheenjohtajana, ottavat huomioon Euroopan yhteisön perustamissopimuksen ja erityisesti sen 112 artiklan 2 kohdan b alakohdan ja 122 artiklan 4 kohdan sekä Euroopan keskuspankkijärjestelmän ja Euroopan keskuspankin perussäännöstä tehdyn pöytäkirjan 11.2 ja 43.3 artiklan, ottavat huomioon neuvoston suosituksen(1), ottavat huomioon Euroopan parlamentin lausunnon(2), ottavat huomioon Euroopan keskuspankin johtokunnan lausunnon(3), OVAT PÄÄTTÄNEET SEURAAVAA: 1 artikla Nimitetään Lucas D. PAPADEMOS Euroopan keskuspankin varapuheenjohtajaksi kahdeksan vuotta kestäväksi kaudeksi. Tämä nimitys tulee voimaan 1 päivästä kesäkuuta 2002. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 23 päivänä toukokuuta 2002. Puheenjohtaja J. M. Aznar (1) EYVL L 101, 17.4.2002, s. 17. (2) Lausunto annettu 14. toukokuuta 2002 (ei vielä julkaistu virallisessa lehdessä). (3) EYVL C 100, 25.4.2002, s. 8.
2002/43/EY,EHTY,Euratom: Jäsenvaltioiden hallitusten edustajien päätös, tehty 19 päivänä joulukuuta 2001, Euroopan yhteisöjen tuomioistuimen tuomarin nimittämisestä



Virallinen lehti nro L 020 , 23/01/2002 s. 0004 - 0004



Jäsenvaltioiden hallitusten edustajien päätös, tehty 19 päivänä joulukuuta 2001, Euroopan yhteisöjen tuomioistuimen tuomarin nimittämisestä (2002/43/EY, EHTY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen ja erityisesti sen 223 artiklan, ottavat huomioon Euroopan hiili- ja teräsyhteisön perustamissopimuksen ja erityisesti sen 32 b artiklan, ottavat huomioon Euroopan atomienergiayhteisön perustamissopimuksen ja erityisesti sen 139 artiklan, sekä katsoo seuraavaa: Euroopan yhteisön tuomioistuimen perussäännöstä tehdyn pöytäkirjan 5 ja 7 artiklan sekä Euroopan hiili- ja teräsyhteisön tuomioistuimen perussäännöstä tehdyn pöytäkirjan ja Euroopan atomienergiayhteisön tuomioistuimen perussäännöstä tehdyn pöytäkirjan vastaavien säännösten nojalla ja Leif SEVÓNin eroamisen johdosta olisi nimitettävä tuomari Leif SEVÓNin jäljellä olevaksi toimikaudeksi, OVAT PÄÄTTÄNEET SEURAAVAA: 1 artikla Allan ROSAS nimitetään Euroopan yhteisöjen tuomioistuimen tuomariksi sinä päivänä, jona hän on vannonut valan, alkavaksi ja 6 päivänä lokakuuta 2003 päättyväksi toimikaudeksi. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 19 päivänä joulukuuta 2001. Puheenjohtaja F. Van Daele
2003/780/EY,Euratom: Jäsenvaltioiden hallitusten edustajien päätös, tehty 23 päivänä lokakuuta 2003, Euroopan yhteisöjen tuomioistuimen tuomarin nimittämisestä



Virallinen lehti nro L 285 , 01/11/2003 s. 0042 - 0042



Jäsenvaltioiden hallitusten edustajien päätös, tehty 23 päivänä lokakuuta 2003, Euroopan yhteisöjen tuomioistuimen tuomarin nimittämisestä (2003/780/EY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen ja erityisesti sen 223 artiklan, ottavat huomioon Euroopan atomienergiayhteisön perustamissopimuksen ja erityisesti sen 139 artiklan, sekä katsovat seuraavaa: Euroopan yhteisön tuomioistuimen perussäännöstä tehdyn pöytäkirjan 5 ja 7 artiklan nojalla ja David EDWARDin eroamisen johdosta olisi nimitettävä tuomari hänen jäljellä olevaksi toimikaudeksi, OVAT PÄÄTTÄNEET SEURAAVAA: 1 artikla Konrad SCHIEMANN nimitetään Euroopan yhteisöjen tuomioistuimen tuomariksi toimikaudeksi, joka alkaa 1 päivänä tammikuuta 2004 ja päättyy 6 päivänä lokakuuta 2006. 2 artikla Tämä päätös julkaistaan Euroopan unionin virallisessa lehdessä. Tehty Brysselissä 23 päivänä lokakuuta 2003. Puheenjohtaja U. Vattani
2003/767/EY: Jäsenvaltioiden, joiden valuuttana on euro, hallitusten valtion- tai hallitusten päämiesten tasolla yhteisellä sopimuksella tehty päätös, tehty 16 päivänä lokakuuta 2003, Euroopan keskuspankin puheenjohtajan nimittämisestä



Virallinen lehti nro L 277 , 28/10/2003 s. 0016 - 0016



Jäsenvaltioiden, joiden valuuttana on euro, hallitusten valtion- tai hallitusten päämiesten tasolla yhteisellä sopimuksella tehty päätös, tehty 16 päivänä lokakuuta 2003, Euroopan keskuspankin puheenjohtajan nimittämisestä (2003/767/EY) EUROOPAN YHTEISÖN JÄSENVALTIOIDEN, JOIDEN VALUUTTANA ON EURO, HALLITUSTEN VALTION- TAI HALLITUSTEN PÄÄMIEHET, jotka ottavat huomioon Euroopan yhteisön perustamissopimuksen ja erityisesti sen 112 artiklan 2 kohdan b alakohdan ja 122 artiklan 4 kohdan sekä Euroopan keskuspankkijärjestelmän ja Euroopan keskuspankin perussäännöstä tehdyn pöytäkirjan 11.2 ja 43.3 artiklan, ottavat huomioon neuvoston suosituksen(1), ottavat huomioon Euroopan parlamentin lausunnon(2), ottavat huomioon Euroopan keskuspankin neuvoston lausunnon(3), sekä katsovat seuraavaa: (1) Euroopan keskuspankin puheenjohtaja Wim Duisenberg ilmoitti Euroopan unionin neuvoston pääsihteerille osoitetulla 9 päivänä tammikuuta 2003 päivätyllä kirjeellä aikovansa erota Euroopan keskuspankin puheenjohtajan tehtävästä 9 päivästä heinäkuuta 2003. (2) Wim Duisenberg ilmoitti Eurooppa-neuvoston puheenjohtajalle osoitetulla 17 päivänä huhtikuuta 2003 päivätyllä kirjeellä olevansa valmis hoitamaan tehtäviään seuraajansa nimittämispäivään saakka, OVAT PÄÄTTÄNEET SEURAAVAA: 1 artikla Nimitetään Jean-Claude TRICHET Euroopan keskuspankin puheenjohtajaksi kahdeksan vuotta kestäväksi kaudeksi 1 päivästä marraskuuta 2003 alkaen, samalla kun Wim Duisenbergin ero on hyväksytty ja tulee voimaan samana päivänä. 2 artikla Tämä päätös julkaistaan Euroopan unionin virallisessa lehdessä. Tehty Brysselissä 16 päivänä lokakuuta 2003. Puheenjohtaja S. Berlusconi (1) EUVL L 181, 19.7.2003, s. 45. (2) Lausunto annettu 23 päivänä syyskuuta 2003 (ei vielä julkaistu virallisessa lehdessä). (3) EUVL C 187, 7.8.2003, s. 16.
2003/694/EY: Jäsenvaltioiden hallitusten edustajien päätös, tehty 24 päivänä syyskuuta 2003, Euroopan yhteisöjen ensimmäisen oikeusasteen tuomioistuimen jäsenen nimittämisestä



Virallinen lehti nro L 254 , 08/10/2003 s. 0014 - 0014



Jäsenvaltioiden hallitusten edustajien päätös, tehty 24 päivänä syyskuuta 2003, Euroopan yhteisöjen ensimmäisen oikeusasteen tuomioistuimen jäsenen nimittämisestä (2003/694/EY) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen ja erityisesti sen 224 artiklan, ottavat huomioon Euroopan atomienergiayhteisön perustamissopimuksen ja erityisesti sen 140 artiklan, sekä katsovat, että Euroopan yhteisön tuomioistuimen perussäännöstä tehdyn pöytäkirjan 5 ja 7 artiklan, yhdessä 47 artiklan kanssa, nojalla olisi Euroopan yhteisöjen ensimmäisen oikeusasteen tuomioistuimeen nimitettävä jäsen eronneen Koen LENAERTSin tilalle tämän jäljellä olevaksi toimikaudeksi eli 31 päivään elokuuta 2004, OVAT PÄÄTTÄNEET SEURAAVAA: 1 artikla Franklin DEHOUSSE nimitetään Euroopan yhteisöjen ensimmäisen oikeusasteen tuomioistuimen jäseneksi 7 päivästä lokakuuta 2003 31 päivään elokuuta 2004. 2 artikla Tämä päätös julkaistaan Euroopan unionin virallisessa lehdessä. Tehty Brysselissä 24 päivänä syyskuuta 2003. Puheenjohtaja U. Vattani
2003/596/EY,Euratom: Jäsenvaltioiden hallitusten edustajien päätös, tehty 23 päivänä heinäkuuta 2003, Euroopan yhteisöjen tuomioistuimen tuomarien ja julkisasiamiesten nimittämisestä



Virallinen lehti nro L 203 , 12/08/2003 s. 0045 - 0045



Jäsenvaltioiden hallitusten edustajien päätös, tehty 23 päivänä heinäkuuta 2003, Euroopan yhteisöjen tuomioistuimen tuomarien ja julkisasiamiesten nimittämisestä (2003/596/EY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen ja erityisesti sen 223 artiklan, ottavat huomioon Euroopan atomienergiayhteisön perustamissopimuksen ja erityisesti sen 139 artiklan, sekä katsovat seuraavaa: (1) Euroopan yhteisöjen tuomioistuimen tuomarien Claus GULMANNin, Fidelma MACKENin, Gil Carlos RODRÌGUEZ IGLESIASin, Allan ROSASin, Romain SCHINTGENin, Vassilios SKOURISin, Melchior WATHELETin sekä Euroopan yhteisöjen tuomioistuimen julkisasiamiesten Siegbert ALBERin, Francis JACOBSin, Jean MISCHOn ja Dámaso RUIZ-JARABO COLOMERin toimikaudet päättyvät 6 päivänä lokakuuta 2003. (2) Euroopan yhteisöjen tuomioistuimen jäsenten ja julkisasiamiesten toimikaudet olisi osittain uudistettava kaudeksi, joka alkaa 7 päivänä lokakuuta 2003 ja päättyy 6 päivänä lokakuuta 2009, OVAT PÄÄTTÄNEET SEURAAVAA: 1 artikla 1. Euroopan yhteisöjen tuomioistuimen tuomareiksi nimitetään 7 päivänä lokakuuta 2003 alkavaksi ja 6 päivänä lokakuuta 2009 päättyväksi toimikaudeksi Claus GULMANN Koen LENAERTS Fidelma MACKEN Allan ROSAS Romain SCHINTGEN Rosario SILVA de LAPUERTA Vassilios SKOURIS. 2. Euroopan yhteisöjen tuomioistuimen julkisasiamiehiksi nimitetään 7 päivänä lokakuuta 2003 alkavaksi ja 6 päivänä lokakuuta 2009 päättyväksi toimikaudeksi Francis JACOBS Juliane KOKOTT Luis Miguel POIARES PESSOA MADURO Dámaso RUIZ-JARABO COLOMER. 2 artikla Tämä päätös julkaistaan Euroopan unionin virallisessa lehdessä. Tehty Brysselissä 23 päivänä heinäkuuta 2003. Puheenjohtaja U. Vattani
2003/379/EY: Yhtenäisvaluutan hyväksyvien jäsenvaltioiden hallitusten valtion- tai hallitusten päämiesten tasolla yhteisellä sopimuksella tehty päätös, 23 päivältä toukokuuta 2003, Euroopan keskuspankin johtokunnan jäsenen nimittämisestä



Virallinen lehti nro L 131 , 28/05/2003 s. 0017 - 0017



Yhtenäisvaluutan hyväksyvien jäsenvaltioiden hallitusten valtion- tai hallitusten päämiesten tasolla yhteisellä sopimuksella tehty päätös, 23 päivältä toukokuuta 2003, Euroopan keskuspankin johtokunnan jäsenen nimittämisestä (2003/379/EY) YHTENÄISVALUUTAN HYVÄKSYVIEN EUROOPAN YHTEISÖN JÄSENVALTIOIDEN VALTION- TAI HALLITUSTEN PÄÄMIEHET, jotka Costas SIMITISin, Helleenien tasavallan hallituksen puheenjohtajan, toimiessa puheenjohtajana, ottavat huomioon Euroopan yhteisön perustamissopimuksen ja erityisesti sen 112 artiklan 2 kohdan b alakohdan ja 122 artiklan 4 kohdan sekä Euroopan keskuspankkijärjestelmän ja Euroopan keskuspankin perussäännöstä tehdyn pöytäkirjan 11.2 ja 43.3 artiklan, ottavat huomioon neuvoston suosituksen(1), ottavat huomioon Euroopan parlamentin lausunnon(2), ottavat huomioon Euroopan keskuspankin johtokunnan lausunnon(3), OVAT PÄÄTTÄNEET SEURAAVAA: 1 artikla Nimitetään Gertrude TUMPEL-GUGERELL Euroopan keskuspankin johtokunnan jäseneksi kahdeksan vuotta kestäväksi kaudeksi. Tämä nimitys tulee voimaan 1 päivästä kesäkuuta 2003. 2 artikla Tämä päätös julkaistaan Euroopan unionin virallisessa lehdessä. Tehty Brysselissä 23 päivänä toukokuuta 2003. Puheenjohtaja C. Simitis (1) EUVL L 109, 1.5.2003, s. 26. (2) Lausunto annettu 15. toukokuuta 2003 (ei vielä julkaistu virallisessa lehdessä). (3) EUVL C 105, 1.5.2003, s. 37.
2003/198/EY,Euratom: Jäsenvaltioiden hallitusten edustajien päätös, tehty 17 päivänä maaliskuuta 2003, Euroopan yhteisöjen ensimmäisen oikeusasteen tuomioistuimen jäsenen nimittämisestä



Virallinen lehti nro L 076 , 22/03/2003 s. 0020 - 0020



Jäsenvaltioiden hallitusten edustajien päätös, tehty 17 päivänä maaliskuuta 2003, Euroopan yhteisöjen ensimmäisen oikeusasteen tuomioistuimen jäsenen nimittämisestä (2003/198/EY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen ja erityisesti sen 224 artiklan, ottavat huomioon Euroopan atomienergiayhteisön perustamissopimuksen ja erityisesti sen 140 artiklan, sekä katsovat seuraavaa: Euroopan yhteisön tuomioistuimen perussäännöstä tehdyn pöytäkirjan 5 ja 7 artiklan nojalla olisi Euroopan yhteisöjen ensimmäisen oikeusasteen tuomioistuimeen nimitettävä jäsen eronneen Rui Manuel MOURA RAMOSin tilalle tämän jäljellä olevaksi toimikaudeksi eli 31 päivään elokuuta 2004, OVAT PÄÄTTÄNEET SEURAAVAA: 1 artikla Maria Eugénia MARTINS de NAZARÉ RIBEIRO nimitetään Euroopan yhteisöjen ensimmäisen oikeusasteen tuomioistuimen jäseneksi 1 päivästä huhtikuuta 2003 31 päivään elokuuta 2004. 2 artikla Tämä päätös julkaistaan Euroopan unionin virallisessa lehdessä. Tehty Brysselissä 17 päivänä maaliskuuta 2003. Puheenjohtaja A. Agathocles
2004/488/EY: Euron käyttöön ottaneiden jäsenvaltioiden hallitusten valtion- tai hallitusten päämiesten tasolla yhteisellä sopimuksella tehty päätös, tehty 27 päivänä huhtikuuta 2004, Euroopan keskuspankin johtokunnan jäsenen nimittämisestä



Virallinen lehti nro L 163 , 30/04/2004 s. 0113 - 0113



Euron käyttöön ottaneiden jäsenvaltioiden hallitusten valtion- tai hallitusten päämiesten tasolla yhteisellä sopimuksella tehty päätös, tehty 27 päivänä huhtikuuta 2004, Euroopan keskuspankin johtokunnan jäsenen nimittämisestä (2004/488/EY) EURON KÄYTTÖÖN OTTANEIDEN EUROOPAN YHTEISÖN JÄSENVALTIOIDEN HALLITUSTEN VALTION- TAI HALLITUSTEN PÄÄMIEHET, jotka ottavat huomioon Euroopan yhteisön perustamissopimuksen ja erityisesti sen 112 artiklan 2 kohdan b alakohdan ja 122 artiklan 4 kohdan sekä Euroopan keskuspankkijärjestelmän ja Euroopan keskuspankin perussäännöstä tehdyn pöytäkirjan 11.2 ja 43.3 artiklan, ottavat huomioon neuvoston suosituksen(1), ottavat huomioon Euroopan parlamentin lausunnon(2), ottavat huomioon Euroopan keskuspankin neuvoston lausunnon(3), OVAT PÄÄTTÄNEET SEURAAVAA: 1 artikla Nimitetään José Manuel GONZÁLES-PÁRAMO Euroopan keskuspankin johtokunnan jäseneksi kahdeksan vuotta kestäväksi kaudeksi 1 päivästä kesäkuuta 2004. 2 artikla Tämä päätös julkaistaan Euroopan unionin virallisessa lehdessä. Tehty Brysselissä 27 päivänä huhtikuuta 2004. Puheenjohtaja D. Ahern (1) EUVL L 97, 1.4.2004, s. 65. (2) Lausunto annettu 20.4.2004 (ei vielä julkaistu virallisessa lehdessä). (3) EUVL C 87, 7.4.2004, s. 37.
(2)

tällaiset asiakirjat liittyvät kuitenkin Euroopan unionin toimintaan, joten on asianmukaista, että ne arkistoidaan neuvoston pääsihteeristöön. Asiakirjoja olisi sen jälkeen pidettävä neuvoston hallussa olevina asiakirjoina, jolloin niihin sovelletaisiin Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettua Euroopan parlamentin ja neuvoston asetusta (EY) N:o 1049/2001 (1) sekä Euroopan talousyhteisön ja Euroopan atomienergiayhteisön historiallisten arkistojen avaamisesta yleisölle 1 päivänä helmikuuta 1983 annettua neuvoston asetusta (ETY, Euratom) N:o 354/83 (2),
(1)

Euroopan GNSS-virasto perustettiin Euroopan GNSS-viraston perustamisesta, eurooppalaisten satelliittinavigointiohjelmien hallintorakenteista annetun neuvoston asetuksen (EY) N:o 1321/2004 kumoamisesta ja Euroopan parlamentin ja neuvoston asetuksen (EY) N:o 683/2008 muuttamisesta 22 päivänä syyskuuta 2010 annetulla Euroopan parlamentin ja neuvoston asetuksella (EU) N:o 912/2010 (1).
(4)

Kreikan hallitus on ehdottanut Dimitrios GRATSIAS in nimittämistä unionin yleisen tuomioistuimen tuomarin tehtävään. Euroopan unionin toiminnasta tehdyn sopimuksen 255 artiklalla perustettu komitea on antanut lausuntonsa kyseisen ehdokkaan soveltuvuudesta unionin yleisen tuomioistuimen tuomarin tehtävään.
(1)

EU:n siviilikriisinhallintatehtävien ja sotilasoperaatioiden asiakirjojen käsittelystä 29 päivänä lokakuuta 2008 tehdyssä jäsenvaltioiden hallitusten edustajien päätöksessä N:o 2008/836 (1) säädetään, että neuvoston pääsihteeristö arkistoi EU:n siviilikriisinhallintaoperaatioiden ja sotilasoperaatioiden asiakirjat, kun operaatiot päättyvät. EU:n kriisinhallintaoperaatioiden asiakirjoja on pidetty neuvoston hallussa olevina asiakirjoina sovellettaessa Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettua Euroopan parlamentin ja neuvoston asetusta (EY) N:o 1049/2001 (2) sekä Euroopan talousyhteisön ja Euroopan atomienergiayhteisön historiallisten arkistojen avaamisesta yleisölle 1 päivänä helmikuuta 1983 annettua neuvoston asetusta (ETY, Euratom) N:o 354/83 (3).
(2)

On ehdotettu, että Marko ILEŠIČin ja Camelia TOADERin toimikautta unionin tuomioistuimen tuomareina jatketaan. On myös ehdotettu Eugene REGANin ja Michail VILARASin nimittämistä unionin tuomioistuimen tuomarin tehtävään. Lisäksi on unionin tuomioistuimen julkisasiamiehen tehtävään ehdotettu Manuel CAMPOS SÁNCHEZ-BORDONAa.
(2)

On ehdotettu seuraavien unionin tuomioistuimen tuomareiden toimikauden uusimista: Lars BAY LARSEN, François BILTGEN, Endre JUHÁSZ, Küllike JÜRIMÄE, Siniša RODIN, Allan ROSAS, Marek SAFJAN ja Daniel ŠVÁBY. On ehdotettu seuraavien unionin tuomioistuimen julkisasiamiesten toimikauden uusimista: Juliane KOKOTT ja Eleanor SHARPSTON. Lisäksi unionin tuomioistuimen julkisasiamiehen tehtävään on ehdotettu seuraavaa henkilöä: Henrik Saugmandsgaard ØE.
(1)

Euroopan unionin tuomioistuimen perussäännöstä tehdyssä pöytäkirjassa N:o 3 olevassa 48 artiklassa, sellaisena kuin se on muutettuna Euroopan parlamentin ja neuvoston asetuksella (EU, Euratom) 2015/2422 (1), määrätään, että unionin yleisessä tuomioistuimessa on 40 tuomaria 25 päivästä joulukuuta 2015. Mainitun asetuksen 2 artiklan a alakohdassa määritetään 12 uuden tuomarin toimikauden pituus niin, että toimikauden päättyminen vastaa sitä, että osa unionin yleisen tuomioistuimen tuomareista vaihtuu 1 päivänä syyskuuta 2016 ja 1 päivänä syyskuuta 2019.
(1)

Euroopan unionin tuomioistuimen perussäännöstä tehdyssä pöytäkirjassa N:o 3 olevassa 48 artiklassa, sellaisena kuin se on muutettuna Euroopan parlamentin ja neuvoston asetuksella (EU, Euratom) 2015/2422 (1), määrätään, että unionin yleisessä tuomioistuimessa on 40 tuomaria 25 päivästä joulukuuta 2015. Mainitun asetuksen 2 artiklan a alakohdassa määritetään 12 uuden tuomarin toimikauden pituus siten, että toimikauden päättyminen vastaa 1 päivänä syyskuuta 2016 ja 1 päivänä syyskuuta 2019 tapahtuvia unionin yleisen tuomioistuimen tuomareiden osittaisia vaihtumisia.
(1)

Euroopan unionin tuomioistuimen perussäännöstä tehdyssä pöytäkirjassa N:o 3 olevassa 48 artiklassa, sellaisena kuin se on muutettuna Euroopan parlamentin ja neuvoston asetuksella (EU, Euratom) 2015/2422 (1), määrätään, että unionin yleisessä tuomioistuimessa on 47 tuomaria 1 päivästä syyskuuta 2016. Mainitun asetuksen 2 artiklan b alakohdassa määritetään seitsemän uuden tuomarin toimikauden pituus siten, että toimikauden päättyminen vastaa 1 päivänä syyskuuta 2019 ja 1 päivänä syyskuuta 2022 tapahtuvia unionin yleisen tuomioistuimen tuomareiden osittaisia vaihtumisia.
(2)

On ehdotettu seuraavien unionin tuomioistuimen tuomarien toimikauden uusimista: Alexander ARABADJIEV, Jean-Claude BONICHOT, Thomas VON DANWITZ, Carl Gustav FERNLUND, Egils LEVITS, Constantinos LYCOURGOS, Jiří MALENOVSKÝ ja Alexandra PRECHAL. On ehdotettu seuraavien unionin tuomioistuimen julkisasiamiesten toimikauden uusimista: Yves BOT ja Maciej SZPUNAR. Lisäksi Lucia Serena ROSSIa on ehdotettu unionin tuomioistuimen tuomarin tehtävään ja Giovanni PITRUZZELLAa unionin tuomioistuimen julkisasiamiehen tehtävään.
(2)

Lisäksi Euroopan unionin tuomioistuimen perussäännöstä tehdyn pöytäkirjan N:o 3, sellaisena kuin se on muutettuna Euroopan parlamentin ja neuvoston asetuksella (EU, Euratom) 2015/2422 (1), 48 artiklassa määrätään, että unionin yleisessä tuomioistuimessa on kaksi tuomaria jäsenvaltiota kohti 1 päivästä syyskuuta 2019. Mainitun asetuksen 2 artiklan c alakohdassa säädetään, että yhdeksästä 1 päivästä syyskuuta 2019 nimitettävästä uudesta tuomarista viiden toimikausi päättyy 31 päivänä elokuuta 2025.
(3)

Lisäksi Euroopan unionin tuomioistuimen perussäännöstä tehdyn pöytäkirjan N:o 3, sellaisena kuin se on muutettuna Euroopan parlamentin ja neuvoston asetuksella (EU, Euratom) 2015/2422 (1), 48 artiklassa määrätään, että unionin yleisessä tuomioistuimessa on kaksi tuomaria jäsenvaltiota kohti 1 päivästä syyskuuta 2019. Mainitun asetuksen 2 artiklan c alakohdassa määritetään 1 päivästä syyskuuta 2019 nimitettyjen yhdeksän uuden tuomarin toimikauden pituus siten, että toimikauden päättyminen vastaa 1 päivänä syyskuuta 2022 ja 1 päivänä syyskuuta 2025 tapahtuvia unionin yleisen tuomioistuimen tuomareiden osittaisia vaihtumisia.